Document ID: /roh_data/filtered/fineweb-2-filterrobots_roh.jsonl.gz/72175

La vendita d’autos da quest onn è gnanc uschè schleta, il problem è però che nus avain detg lungs temps da spetga, perquai ch’i mancan ils semiconducturs, cun la consequenza che las garaschas na san savens betg quant ditg ch’i va fin che l’auto nov è pront
Zisler quinta, che la situaziun sa megliereschia il pli baud en in onn. La consequenza dals lungs temps da spetga sin in nov auto saja che las garaschas grischunas vendian il mument savens occasiuns pli novas, che autos novs. Tge che marschia fitg bain sajan las garaschas e carossarias grischunas. Quellas sajan bain occupadas, tge che saja fitg cuntentaivel.